Sultan Musa Ghiatuddin Riayat Shah

Sultan Musa Ghiatuddin Riayat Shah I ibni Almarhum Sultan Alauddin Sulaiman Shah I ibni Almarhum Raja Muda Musa Ghiatuddin Riayat Shah ibni Almarhum Sultan Abdul Samad I ibni Almarhum Raja Bendahara Abdullah ibni Almarhum Sultan Ibrahim Shah I ibni Almarhum Sultan Salahuddin Shah I ibni Almarhum Yamtuan Muda Riau II Opu Daeng Chelak, () ialah Sultan Selangor, yang dilantik ketika pendudukan Jepun di Malaysia. 

Baginda merupakan anakanda sulung kepada Sultan Alauddin Sulaiman Shah ibni Raja Muda Musa I (1898-1938) dengan permaisuri Tengku Ampuan Maharum binti Raja Muda Dziauddin III dari Kedah, baginda dilahirkan pada tahun 1893 di Jugra, Selangor. Nama baginda ketika diputerakan adalah Tengku Musa Eddin.

 Kehidupan awal 
Menerima pengajian persendirian, baginda menggantikan mengambil alih ayahanda saudaranya Raja Laut bin Sultan Muhammad sebagai Raja Muda Selangor pada tahun 1916. Seorang pemuda yang bijaksana, baginda mewakili ayahandanya dalam State Council yang ditubuhkan oleh pihak berkuasa kolonial British.

Sikap pemikiran terbuka Tengku Musa Eddin meresahkan residen British T.S. Adams, yang mencadangkan penyingkiran Tengku Musa Eddin sebagai Raja Muda. Walaupun ayahandanya Sultan Sulaiman merayu, Tengku Musa Eddin telah disingkirkan sebagai Raja Muda pada tahun 1933 di atas alasan "salahlaku peribadi". Saudara lelakinya Tengku Badar, yang dilahirkan pada tahun 1895, turut dilangkau oleh pihak British, yang kemudiannya telah melantik saudara tirinya Tengku Alam Shah, sebagai Raja Muda. (Kemudiannya bergelar Sultan Hisamuddin Alam Shah (lihat juga: Yang di-Pertuan Agong)

Tengku Musa Eddin telah diberikan gelaran gelaran Tengku Kelana Jaya Putera, yang juga merupakan gelaran putera mahkota bagi Yang di-Pertuan Muda Johor dan Riau, yang merupakan asal sultan-sultan Selangor. Pada 1938, pada pentabalan saudara tirinya ke takhta, Tengku Musa Eddin mempengerusikan pertabalan, tanpa sebarang perasaan buruk.

 Zaman Jepun dan kesultanan 
Ketika penaklukan Jepun pada 1942, Sultan Hisamuddin Alam Shah telah disingkirkan oleh pihak Jepun, dan pengurus tentera Jepun mengistiharkan Tengku Musa Eddin sebagai Sultan Selangor sebagai Sultan Musa Ghiatuddin Riayat Shah ibni Almarhum Sultan Alauddin Sulaiman Shah. Pertabalannya dilakukan pada November 1943 dengan kehadiran pembesar dan pegawai tentera Jepun. Walau bagaimanapun, baginda tidak memiliki sebarang kuasa ketika pentadbirannya, menyebabkan fokus baginda ditumpukan kepada kerabatnya sahaja sepanjang pertabalannya.

 Pasca-Jepun 
Setelah Jepun berundur, Sultan Musa telah dilucutkan takhta oleh Pengurus Tentera British di bawah Lord Louis Mountbatten sekembalinya kuasa kolonial British ke pada tahun 1945. Baginda kemudiannya dibuang daerah ke Kepulauan Cocos Keeling. Kemudiannya, baginda jatuh sakit dan dibawa pulang ke Selangor selama beberapa bulan sebelum kemangkatan baginda pada tahun 1955.

Sultan Musa telah dimakamkan bersebelahan makam ayahdanya di Makam Diraja di Klang. Permaisurinya, Tengku Permaisuri Tunku Syarifah Mastura binti Al-Marhum Tengku Suri Syed Ahmad Shahabuddin dari Kedah, menjadi Tengku Permaisuri ketika pemerintahannya yang singkat. Baginda Permaisuri mangkat pada tahun 1958. Pasangan tersebut tidak mempunyai waris.

 Anugerah dan kehormatan 

 :
 50px Darjah Matahari Terbit

 Legasi 
 Masjid Raja Muda Musa, Pekan Semenyih dinamakan sempena perlantikan Baginda sebagai Raja Muda Selangor pada tahun 1916.

 Rujukan 


Kategori:Kelahiran 1893
Kategori:Kematian 1955
Kategori:Sultan Selangor abad ke-20
Kategori:Raja yang turun takhta
Kategori:Tokoh Malaysia dalam Perang Dunia II
Kategori:Kerabat Diraja Selangor